สังเกตมาได้สักพักเเล้วค่ะว่า ทุกครั้งหลังช่วยตัวเองเสร็จ วันต่อมาจะมีเลือดออกจากช่องคลอด (ช่วยตัวเองเเบบไม่สอดใส่) ไม่ได้มีอาการเจ็บหรือปวดท้องน้อยขณะช่วยตัวเอง เลือดที่ออกมามีสีเเตกต่างกันออกไป บางครั้งเลือดเป็นสีเเดงเข้ม บางครั้งก็เป็นสีเเดงสด มีกลิ่นเหม็นคาว เเละจะออกกะปริดกะปรอยเเบบนี้ไปอีก 5-6 วัน เเละรู้สึกช่องคลอดมีกลิ่นตลอด ไม่ได้เเรงมาก เเต่ก็มีกลิ่นคาว ทั้งที่ทำความสะอาดเช้าเย็นเป็นประจำ รอบเดือนมาปกติ ไม่ได้มีปริมาณเลือดมากไป ไม่ปวดท้องน้อยจนเกินไประหว่างรอบเดือน เเค่ปวดหน่วงๆ มีตกขาวประจำก่อนเเละหลังมีรอบเดือน บางครั้งก็เป็นมูกใส ปนเลือดบ้าง บางครั้งก็ลักษณะขุ่น หลังจากหมดรอบเดือนเเล้วประมาณ 1 สัปดาห์ ถึงเเม้ไม่ได้ช่วยตัวเองก็จะมีเลือดออกกะปริดกะปรอยด้วยเช่นกัน เคยมีเพศสัมพันธ์มาก่อนเเล้ว เเต่ไม่ได้มีเพศสัมพันธ์มาประมาณ 5 เดือนได้เเล้ว ไม่ทราบว่าอาการจะเกี่ยวกับเชื้อที่ติดจากคู่นอนไหม เพราะไม่มั่นใจว่าคู่นอนได้นอนกับคนอื่นไหม เเต่ส่วนตัวเคยมีเพศสัมพันธ์กับคนๆเดียว เคยไปอ่านมาเเล้วคิดว่าอาการดูคล้ายกับคนที่ติดเชื้อ HRV จากการมีเพศสัมพันธ์ เลยอยากสอบถามเบื้องต้นค่ะ ว่าสาเหตุของอาการเกิดจากอะไร
สวัสดีค่ะ อาการมีเลือดออกผิดปกติทางช่องคลอดที่ไม่ได้มาตามรอบเดือน เกิดหลังการมีกิจกรรมทางเพศนั้น อาจจะเกิดจาก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิจากที่กล่าวมา ถ้าสัมพันธ์กับการมีเพศสัมพันธ์แบบสอดใส่เลยนั้น นึกถึงกลุ่มเนื้องอกหรือความผิดปกติเช่นการติดเชื้อกลุ่ม HPV ที่ปากมดลูกได้เช่นกัน คือเหมือนเป็นเลือดออกหลังการไปเสียดสีโดน แต่ถ้าเป็นแค่การสำเร็จความใคร่ด้วยตนเอง ที่มีการสัมผัสด้านนอกเป็นหลัก อาจจะเป็นการถลอกหรือการฉีกขาดของอวัยวะเพศภายนอกก็ได้ในเบื้องต้นให้งดการทำกิจกรรมทางเพศไปก่อน ใช้น้ำเปล่าสะอาดล้างภายนอกได้ ไม่ซื้อยาปรับฮอร์โมนใดๆมาใช้เอง สังเกตอาการ ถ้ายังมีเลือดออกผิดปกติทางช่องคลอดอยู่ ควรต้องไปพบแพทย์เพื่อตรวจภายในหาสาเหตุเพิ่มเติมและรักษาตามสาเหตุนั้น ร่วมกับควรไปตรวจคัดกรองมะเร็งปากมดลูกทุกปี